

**ΕΛΛΗΝΙΚΗ ΔΗΜΟΚΡΑΤΙΑ ΕΞΑΙΡΕΤΙΚΑ ΕΠΕΙΓΟΝ**

**ΥΠΟΥΡΓΕΙΟ ΠΑΙΔΕΙΑΣ, ΈΡΕΥΝΑΣ & ΘΡΗΣΚΕΥΜΑΤΩΝ**

**Δ/ΝΣΗ ΕΥΡΩΠΑΪΚΩΝ & ΔΙΕΘΝΩΝ ΘΕΜΑΤΩΝ**

**ΤΜΗΜΑ ΔΙΕΘΝΩΝ ΣΧΕΣΕΩΝ**

Α. Παπανδρέου 37, Μαρούσι, 24.3.2016

151 80 Μαρούσι Αρ. Πρωτ.: ΦΣΕ 17/ 50013/Η1

Πληροφορίες: Αικ. Μπομπέτση

Τηλ. : 210 344 2378

Φαξ : 210 3442365 **Προς** : Τις Δ/νσεις Α’/θμιας & Β΄/θμιας Εκπ/σης

e-mail : ampo@minedu.gov.gr Κοιν. : Περιφερειακές Δ/νσεις Εκπ/σης

**Θέμα**: **Διοργάνωση Περιφερειακής Θερινής Ακαδημίας για τα ανθρώπινα δικαιώματα στο Μοντενέγκρο, από 19-26 Ιουνίου**

Το **European Wergeland Centre, το Συμβούλιο της Ευρώπης** και το **Bureau for Education Services** του Μαυροβουνίου διοργανώνουν Περιφερειακή Θερινή Ακαδημία, με θέμα :

«**Τα ανθρώπινα δικαιώματα στην πράξη - Δημιουργώντας μια κουλτούρα χωρίς αποκλεισμούς**», η οποία θα πραγματοποιηθεί από **19-26 Ιουνίου 2016**, στο Cetinje του **Μαυροβουνίου**.

Η Ακαδημία απευθύνεται σε σχολεία των χωρών της Ν.Α. Ευρώπης: Αλβανία, Βοσνία & Ερζεγοβίνη, Βουλγαρία, Κροατία, Κύπρο, Ελλάδα, Μαυροβούνιο, Ρουμανία, Σερβία, Σλοβενία, Π.Γ.Δ.Μ., Τουρκία και Κόσοβο.

Τα ενδιαφερόμενα ελληνικά **σχολεία** καλούνται να υποβάλλουν αιτήσεις ομάδων **τριών (03) ατόμων**, αποτελούμενων από :

Το Δ/ντή **ή** τον Υποδ/ντή του σχολείου, έναν (01) εκπαιδευτικό και ακόμα έναν (01), εκπρόσωπο του συλλόγου Γονέων ή Μ.Κ.Ο.

* Οι αιτήσεις θα υποβάλλονται **on line**, μέχρι τις **11 Απριλίου 2016**, στον ακόλουθο σύνδεσμο:

<https://theewc.wufoo.com/forms/the-south-east-europe-regional-summer-academy-2016/>

* **Γλώσσα του σεμιναρίου** : η Αγγλική.

Για ερωτήσεις ή διευκρινίσεις σχετικά με την υποβολή αιτήσεων, υπεύθυνη είναι η κα **Νatasa Peric** (natasa@peric.zzs.gov.gr).

Οι διοργανωτές θα επιλέξουν 13 ομάδες σχολείων από τις ως άνω χώρες (ανάμεσα σε 39 συμμετοχές), με κριτήρια επιλογής: τη γεωγραφική ισορροπία, το φύλο, την εμπειρία σε θέματα EDC/HRE, το κίνητρο, τις ιδέες για projects, την καλή γνώση της Αγγλικής.

Η Ακαδημία θα περιλαμβάνει τις εξής φάσεις :

* Της on line προετοιμασίας (Μάιος-Ιούνιος 2016)
* Της διεξαγωγής του σεμιναρίου, στο Cetinje του Μαυροβουνίου (19 -26 Ιουνίου)
* Του on line follow up (Σεπτέμβριος 2016 - Μάιος 2017)

Μετά την επιτυχή συμμετοχή και στις τρεις φάσεις, οι επιμορφούμενοι θα λάβουν σχετικό πιστοποιητικό με την υπογραφή των επιμορφωτών.

* Το κόστος εισιτηρίων, διαμονής, σίτισης και τυχόν δραστηριοτήτων που θα πραγματοποιηθούν στο πλαίσιο της Ακαδημίας καλύπτεται από τους διοργανωτές.

Για περισσότερες πληροφορίες σχετικά με το σεμινάριο, παρακαλούμε διαβάστε το συνημμένο (01).

 **Η ΑΝΑΠΛ. ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

 **ΜΑΓΔΑ ΤΡΑΝΤΑΛΛΙΔΗ**

Εσωτ. διανομή: Δ/νση Ευρωπαϊκών και Διεθνών Θεμάτων

Τμήμα Διεθνών Σχέσεων